Rencana ini ialah mengenai negeri Prusia lama.  Untuk kawasan geografinya, sila lihat Kawasan Prusia.

***Untuk kegunaan lain, sila lihat Prusia (nyahkekaburan) atau Preußen.***

**Prusia** (Jerman: *Preußen*code: de is deprecated ; bahasa Latin: *Borussia*, *Prutenia*; Latvia: *Prūsija*code: lv is deprecated ; Lithuania: *Prūsija*code: lt is deprecated ; Poland: *Prusy*code: pl is deprecated ; bahasa Prusia Lama: *Prūsa*) ialah sebuah negara bersejarah yang berasal dari Duci Prusia dan Margraviat Brandenburg. Berabad-abad lamanya negeri ini mempengaruhi sejarah Jerman dan Eropah. Ibu negara terakhir Prusia ialah Berlin.

Nama *Prusia* berasal daripada nama Prusia Lama iaitu sekelompok kaum Baltik yang berkaitan dengan kaum-kaum Lithuania dan Latvia. Pada abad ke-13, "Prusia Lama" ditakluki oleh Kesatria Teuton. Negeri biarawan mereka dijermankan berikutan peristiwa Ostsiedlung. Penyatuan Brandenburg dan Prusia (Brandenburg-Prussia) pada tahun 1618 membawa kepada pengisytiharan Kerajaan Prusia pada tahun 1701.

Prusia menjadi sebuah negeri terpenting pada abad ke-18 dan ke-19. Pada abad ke-18, Prusia menjadi kuasa Eropah yang besar di bawah pemerintahan Frederick Agung (1740–86). Pada abad ke-19, Canselor Otto von Bismarck mengemukakan dasar menyatukan negeri-negeri Jerman menjadi "Jerman Kecil" yang mengecualikan Empayar Austria.

Kerajaan Prusia mendominasi Jerman utara dari segi politik, ekonomi, dan kependudukan, serta menjadi teras Gabungan Jerman Utara yang ditubuhkan pada tahun 1867 lalu menjadi sebahagian Empayar Jerman atau *Deutsches Reich* pada tahun 1871.

Berikutan akhirnya pemerintahan raja-raja Hohenzollern di Jerman berikutan Perang Dunia I, Prusia menjadi sebahagian Republik Weimar sebagai negari bebas pada tahun 1919. Prusia hilang tarafnya sebagai negeri secara *de facto* oleh Nazi pada tahun 1934 dan secara *de jure* oleh Kuasa Berikat Perang Dunia II pada tahun 1947.

Semenjak itu, nama Prusia terhad kepada kegunaan sejarah, geografi atau kebudayaan. Kebanyakan orang Prusia percaya bahawa beberapa "Nilai-nilai Prusia" menjadi salah satu penyumbang kebangkitan negeri mereka, contohnya: organisasi sempurna, disiplin, pengorbanan, kedaulatan undang-undang, patuh kepada yang berkuasa, kebolehpercayaan, toleransi, kehematan, ketepatan masa, kesederhanaan, dan ketekunan. Di hadapan orang bukan Prusia yang dipaksa tunduk kepada negeri tersebut, budaya Prusia menggambarkan kebebasan terbatas, penindasan peribadi dan disiplin birokratik, kepatuhan membuta, keangkuhan kebudayaan dan rasionalisme amoral.

Rujukan
-------

1. ↑  *... the old Prussian virtues were virtues, and remain so. Industry; piety; frugality; self-discipline; physical courage; a capacity for self-subordination to a common cause* - Michael Eliot Howard, Michael Howard: *The Lessons of History*, 1991, Yale University Press, ISBN 0-300-05665-6
2. ↑  
Willfried Spohn European East-West Integration,Nation-Building and National Identities - The Reconstruction of
German-Polish Relations No. 5/02

Pautan luar
-----------

|  |  |
| --- | --- |
|  | Wikimedia Commons mempunyai media berkaitan: ***Prusia***. |

* Preussen.de Diarkibkan 2003-07-27 di Wayback Machine (laman sesawang House of Hohenzollern).
* (Jerman) Preußen-Chronik.de Diarkibkan 2007-06-09 di Wayback Machine
* Administrators of Prussian provinces
* (Inggeris) Prussian Cultural Heritage Foundation website
* Stiftung Preußischer Kulturbesitz (arkib gambar).

* Foundation for Prussian Palaces and Gardens Berlin-Brandenburg
* (Jerman) Constitutional deed for the Prussian state ("Imposed Constitution" – December 5, 1848) (full text).
* (Jerman) Constitutional deed for the Prussian state ("Revised Constitution" – January 31, 1850) (full text).
* Peta Prusia pada 1690 Diarkibkan 2016-03-03 di Wayback Machine



|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.